ארנה קזין

ארְנָה קזִין (נולדה ב-22 באוקטובר 1967) היא סופרת, מבקרת, עיתונאית, מסאית ומנחת כתיבה ספרותית-תיעודית בישראל.

==ביוגרפיה==
ארנה קזין נולדה בסקוטלנד. עלתה לישראל עם הוריה וגדלה ברמת גן. למדה בתיכון בליך. בצבא שירתה בחיל המודיעין. הייתה שחקנית כדוריד בקבוצת מכבי רמת חן ובנבחרת ישראל בכדוריד.

בין השנים 1991 ו-1997 כתבה בעיתונים "חדשות", "כל העיר" ו"העיר". מ-1997 עד סוף 2006 כתבה במוסף "גלריה" של העיתון "הארץ" מאמרים וכתבות בהקשרים של תרבות, גלובליזציה, חברה, פמיניזם וזהות מינית. מ-2007 כתבה מאמרים ב"הארץ" ובשבועון "לאשה" וערכה את "כעת", סדרה לספרות עיתונאית, בהוצאת הקיבוץ המאוחד. מסות פרי עטה התפרסמו בכתבי העת "המעורר", "רסלינג", "תיאוריה וביקורת", "גרנטה", "מאזניים" ו"הו!".

בשנת 2004 ראה אור ספרה "במרחק הליכה: חיבור על תרבות הצריכה", בהוצאת בבל. הספר דן במשמעויות התרבותיות והחברתיות של תרבות הצריכה בישראל. ארבע שנים לאחר מכן פרסמה את "על הנוחות", שממשיך את הדיון בתרבות הצריכה והשפעותיה על חיינו. הספר דן במחיר התרבותי, המוסרי, החברתי, שאנשים משלמים על מנת להשיג נוחות.

בשנת 2006 פורסם בהוצאת הקיבוץ המאוחד ספרה "פיקניק", אסופת סיפורים קצרים. הבמאי ארז אייזנשטיין יצר את הסרט "איך להיות לבד" על פי סיפור מתוך אנתולוגיה זו<ref></ref>. בשנת 2011 פרסמה את הספר "אפס עד 12 – יומן השנה הראשונה", המתעד בצורת יומן את הפיכתה של קזין להורה, כבת זוג לאם שילדה את בתן. בשנת 2015 ראה אור בהוצאת הקיבוץ המאוחד "גוזל", הראשון בסדרת נובלות בלשיות, שמובילה האורניתולוגית הלסבית ד"ר אליאנה דוידוב, הפועלת כבלשית חובבת. ב-2017 ראה אור "פולשת", השני בסדרה. הפרק השלישי והאחרון בסדרה, שכותרתו "בושה", ראה אור כסיפור בכתב העת לספרות "המוסך" במאי 2023.

מאז שנת 2007 עוסקת קזין בכתיבת ספרות ובהנחיית כתיבה. היא פרסמה את מדריך הכתיבה "לטפס על ההר, או: איך לכתוב", בהוצאת אחוזת בית. ספר המסות שלה "איך להיות ושאלות אחרות" ראה אור בשנת 2021. ספרה התשיעי של קזין, "איך להתנגד", ראה אור בינואר 2023. 

קזין מנחה כותבים – באופן אישי ובקבוצות – בכתיבה של מסות, יצירות ביוגרפיות, ביקורת. בין השאר היא מנחה סדנאות בכתיבת ביקורת בתוכנית ללימודי תואר שני במדיניות ותאוריה של האמנות באקדמיה לאמנות "בצלאל" שבירושלים ובעבר במחלקה לתרבות, יצירה והפקה במכללת ספיר. 

בשנת 2009 זכתה בפרס ראש הממשלה לסופרים עבריים.

בשנת 2023 נמנתה קזין על מדלקי המשואות בטקס יום העצמאות האלטרנטיבי<ref></ref> שנערך בכיכר על שם אמיל גרינצוויג בירושלים. 

ב-10 בפברואר 2024 קזין נעצרה בהפגנה למען שחרור החטופים ממתקפת הפתע על ישראל. 

=== חיים אישיים ===
קזין חיה עם בת זוגה ושתי בנותיהן בתל אביב.

==ספריה==
* במרחק הליכה: חיבור על תרבות הצריכה, הוצאת בבל, תשס"ד 2004.
* פיקניק, הוצאת הקיבוץ המאוחד, 2006.
* על הנוחות, הוצאת בבל, 2008.
* אפס עד 12 – יומן השנה הראשונה, הוצאת הקיבוץ המאוחד, 2011.
* לטפס על ההר או איך לכתוב, אחוזת בית, 2015.
* גוזל: אליאנה דוידוב – חקירה ראשונה, הוצאת הקיבוץ המאוחד, 2015. דוידוב חוזרת מסיור צפרות בהודו וחוקרת את היעלמותה של עלמה, בתה התינוקת של חברתה, רות.
* פולשת: נובלה בלשית – אליאנה דוידוב – חקירה שנייה, הוצאת הקיבוץ המאוחד, 2017.
* איך להיות ושאלות אחרות, אוליפנט, 2021.
* איך להתנגד, אוליפנט, 2023.
* איך להישאר, אוליפנט, 2024.

ספרים שתרגמה מאנגלית:
*מסתרי פיטסבורג מאת מייקל שייבון, הוצאת עם עובד 2010.
*המקרית מאת אלי סמית, הוצאת בבל 2010

==קישורים חיצוניים==

* 

* 
* [https://how2b.co/ איך להיות? ושאלות אחרות] – אתר עצמאי של ארנה קזין לפרסום מסות אישיות
* [http://ornacoussin.co.il מחשבות על כתיבה: הבלוג של ארנה קזין]
* 
* 
* 
* 
* [http://readingmachine.co.il/home/contribs/1104599005 ארנה קזין] במכונת קריאה, אתר הבית של בבל
* 
* 
* 
* 

מכּתביה:
* 
* [http://www.12dakot.com/featured/169 דרושה גבר – מחשבות על גבריות במשפחה של נשים]. פרויקט ההרצאות של 12 דקות.
* 
* 

על ספריה:
* 
* 
* 
* אבי גרפינקל, [http://www.notes.co.il/garfinkel/45704.asp תיבת נוח (על ארנה קזין)], בלוג באתר "רשימות", 5 ביולי 2009
* 
* 
* יונתן גת, [http://urbanologia.tau.ac.il/הצריכה-שמכלה-כל-חלקה-טובה/ הצריכה שמכלה כל חלקה טובה], באתר [http://urbanologia.tau.ac.il/ אורבנולוגיה], המעבדה לעיצוב עירוני, 5 בפברואר 2015
* 
* גליה ברס, "[https://maala.co.il/%d7%91%d7%a4%d7%95%d7%a0%d7%98-%d7%90%d7%94%d7%a8%d7%95%d7%a0%d7%99/ צפון ברך | בפונט אהרוני]", באתר "[https://maala.co.il/ מעלה]" ספטמבר 2023 – על "איך להתנגד"

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:עיתונאיות כותבות עברית
קטגוריה:סופרות לסביות ישראליות
קטגוריה:ספורטאים להט"בים ישראלים
קטגוריה:ספורטאיות להט"ביות ישראליות
קטגוריה:סגל הארץ
קטגוריה:סגל לאשה
קטגוריה:מתרגמות ישראליות
קטגוריה:מתרגמים ישראלים
קטגוריה:מתרגמות מאנגלית לעברית
קטגוריה:מתרגמים מאנגלית לעברית
קטגוריה:ישראלים ילידי סקוטלנד
קטגוריה:עולות בשנות ה-1960
קטגוריה:עולים בשנות ה-1960
קטגוריה:בוגרות תיכון בליך
קטגוריה:בוגרי תיכון בליך
קטגוריה:זוכי פרס היצירה לסופרים ומשוררים
קטגוריה:שחקניות כדוריד ישראליות
קטגוריה:ישראליות שנולדו ב-1967
קטגוריה:ישראלים שנולדו ב-1967